Barcialona Pizzaottu

Barcialona Pizzaottu (Baccialona o Baccellona ntâ parrata lucali) è nu cumuni sicilianu di 41.569 abbitanti dâ pruvincia di Missina.

 Giografìa 
La sò ària è di 58,89 km2. Lu cumuni cunta ammeri 42.000 abbitanti ca sù chiamati bacciallunisi e pizzauttisi, ma acchidunu li nciurìa "mancia cagnola" i baccialunisi e 'nfummicati i pizzauttisi. Chistu picchi si cunta chi in tempu di guerra i baccialunisi si manciavanu i cani pi fami. A Pizzaottu, inveci, c'era na funnaci unni si facianu i matuni, e c'era na ciminera intra 'o paisi ('nta zona du vecchiu spitali) chi ittava fumu notti e jonnu... eccu picchi a 'nciuria di 'nfummicati. Pizzaouttu è ranni quantu menza città, e l'autra menza è Baccialona. Pizzaottu è moltu antica, mentri Baccialona è moderna. Sunnu divisi du ciumi Longanu, e si pi sfuttuna i comuni s'avissuru a dividiri attonna, tutti i cosi cchiù 'mpurtanti si trovanu ntô territoriu i Baccialona. L'amministrazioni da città non s'avissi a scuddari chi avissi a curari puru i biddizzi di Pizzaottu, chi sunnu tanti, inveci di spenniri tutti i picciuli pi Baccialona.

 Urìggini dû nomu 
Lu nomu havi urìggini di l'umònima citati catalana. Mmeci l'àutra banna di lu nomu (Pozzo di Gotto) veni di lu nomu di Niccolò Goto, nu nòbbili missinisi, chi avìa la patrunanza supra la Pizz'a Ottu.

 Storia 

 Urìggini e etimuluggìa 

Ô viaggiaturi attentu non ci può scappari â sumigghianza tra â posizzioni giografica dâ cìtati catalana e chidda dâ cìtadina dû Tirrenu. È chista l'ipotisi 'cchiù accriditabbili chi trova funnamentu 'ntâ duminazzioni dâ Curona d'Aragona (1282 – 1516) e poi 'ntâ Sicilia Spagnola dû 1516 - 1713 quannu l'isula 'ppî quasi cinqu seculi è suttaposta â 'nfluenza ibberica, confluendu unitamenti ô Regnu di Napuli sutta â giurisdizzioni dâ "Curona di Spagna". Â stissa analugia ravvisaru i primi conquistaturi pruvinenti dâ "Cuntea d'Aragona" e dâ "Cuntea di Baccialona di Spagna". Â cîtati catalana, digradanti supra i lievi e spogghi prupaggini timminali dî Pirenei e affacciata a miridiuni supra û Mediterraneu, 'ppî contru, â secunna è pusata 'ntâ chìanura chi scinni a sittintrioni a latu dî rilevi cuddinari e virdissimi dâ catina dî Peloritani, s'affaccia 'ntô golfu di Patti 'ntô mari Tirrenu 'ntâ patti infacci all'isuli Eolie 'ntâ pozzioni di costa cumprisa tra â pinisula di Milazzu a levanti e û promuntoriu dù Tunnaru a punenti. Û nucleu 'cchiù anticu dâ cìtadina s'idintifica 'ccû Pizzaottu, chi potta û nomi duvutu ô scavu d'un puzzu a usu irrigu 'ntâ terra cultivata posta tra û turrenti Idria e û Longano, appartinenti ô missinisi "Nicolò Goto" comu discrittu in "latinu vulgari" 'ntô documentu datatu 1463: " … Nicolao de Gotho, … , in quo Puzzo de Gotho …". 'Ntô 1571 i Pizzauttisi ottenunu dâ Gran Corti Arciviscuvili di Missina l'autorizzazzioni a eliggiri û cappeddanu di stanza a San Vitu senza 'cchiù dipenniri dall'arcipretura di Milazzu. Ottenutu û ricunuscimentu, è avanzata â richiesta di riscattu â Corti di Madrid contru û putiri vessatoriu di Milazzu, â cui giurisdizzioni Pizzaottu dipindia puliticamenti e fisicamenti, costituendunni nâ luntana frazzioni, vinculu chi sarà definitivamenti 'ntirruttu û 22 maìu 1639 e sanciutu 'ccû reggiu dicritu dû Viceré sutta û regnu di Filippu IV di Spagna, assumi û titulu "Libera et Realis Civitas Putei de Gotho". Â frazzioni a punenti dû turrenti Longanû a sô vota, dipinnia dâ giurisdizzioni di Castroreale e avia già seguitu l'esempiu dâ cumunità vicina ribbillandusi ai giurati Castriciani, facendu ricanusciri in campu ecclesiali â propria 'nnipinnenza. Atti nutarili risalenti ô 1522 â Castroreale, riportunu â denominazzioni dâ cuntrada o casali di "Barsalona", nomi da attribuiri verosimilmenti â prisenza 'ntê libbri di battjiu di Pizzaottu dû nominativu di "Graziosa Barsalona", 'ppî contru è vera â tisi chi û nomi â località fu datu dî marinari spagnoli avendu riscuntratu â nutivuli rassumigghianza dî dui tirritori. L'autonomia dû casali di Baccialona è delibbirata dû "Parlamento Siciliano" Samprea Riggiunali Siciliana, ricanusciuta dû Re û 15 maìu 1815 e ratificata â Vienna û 28 fìvraru 1823 dû Re Firdinannu IV di Burboni o "Firdinannu I dî Dui Sicili". L'unioni amministrativa dicritata û 5 iènnaru 1835 'ntrasi in viguri û 1º giugnu 1836 'ppî vuliri di Re Firdinannu II dî Dui Sicili o "Firdinannu V di Burboni", decidendu chi û novu cumuni furmatu dâ fusioni dî dui antichi cuntradi purtassi û nomi cumpletu di Baccialona Pizzaottu. Sunnu scartati dô Re tutti l'opzioni di nomi avanzati dirivati dâ palora "Longanu", riscuotendu l'apprezzamentu unanimi, 'ppî contru, â binivulenza iniziali si trasfurmmirà in odiu e rancuri 'ntê cunfrunti dû munarca 'n seguitu all'azzioni criminali 'ntraprisi 'ntâ tutta â pruvincia, in particulari modu a Milazzu e Missina, chi 'cci valiu â 'ngiuria di "Re Bomba". Â cìtati appena custituita, i "baccialunisi" e i "pizzauttisi" ricuprirunu un ruolu ditimminanti 'ccû nutevuli contribbuti 'ppâ cacciata difinitiva dî Burboni dâ pruvincia e dâ Sicilia 'ntera, sempri fattivi 'ntâ tutti î vicenni 'nsiriti 'ntô prucessu d'unificazzioni dû nascenti Regnu d'Italia.

 Storia antica 

'Ntâ supirfici currispundenti all'attuali tirritoriu cumunali sunnu stati rinvinuti i seguenti 'nsidiamenti:

 'Nsidiamentu e Necropuli collucabbili all'età dû bronzu e dû ferru 'ntâ località Malotu..
 'Nsidiamentu e Necropuli attestabbili intornu ô X seculu a. C. 'ntâ lucalità Pizzu Landu.
 'Nsidiamentu e Necropuli d'epuca greca o ellenistica valutabbili all'VIII seculu a. C. 'ntâ località Olivitu..
 'Nsidiamentu e Necropuli Sicanu Grecu stimabbile intornu ô VI e V seculu a. C. 'ntâ località Sant'Onofriu.
 265 a.C. Battagghia dû Longanu tra l'esercitu di Ierone (Gerone II) di Siracusa ed i Mamertini ô comandu dû cundutteru Cione. Ppâ giusta attribuzzioni dû postu in mancanza di resti cetti, causa tirrimoti o alluvioni o diviazzioni di ciumara, esistonu diversi ipotisi che collocanu l'eventu longu i corsi dî turrenti vicini dû "Mela" o dû "Patrì"; autri in prussimità dî mitiche cìtati: "Longane" (Rodì Milici) o "Abacena" (Tripi), nsidiamenti sempri lijati ô midisimu conflittu.

 Storia muderna 

 1282 - 1302. Û territoriu è tiatru di scontri versu gli angioini capitanati da "Robertu d'Angiò", noti comu Vespri Siciliani. Periodu compresu tra l'attaccu di Missina 25 lugliu 1282 e â paci di Caltabellotta primu accordu ufficiali di paci firmatu û 31 aùstu 1302.
 1314 - 1321. Fini dâ tregua. Novi scontri tra Pietru Fidiricu III di Sicilia e Robertu d’Angiò.
 1647. Caristia e Vaiolu. Insurrezzioni contru î Spagnoli.
 1717. Ù territoriu è cchiù voti teatru di scontri fra l'armati di Filippu V di Spagna e â coalizzioni dâ "Quadruplici Allianza", ntô 1734 û Regnu di Sicilia è cidutu a Carlu di Burboni, Re di Nàpuli.
 1743. Epidimia gravissima canusciuta comu Pesti di Missina.
 1757. Alluvioni turrenti Longanu e avviu costruzzioni dî bastiuni sutta û regnu dû Re "Carlu III" o "Carlu di Burboni, Re di Nàpuli" ppi suggerimentu e opera dû baruni Michele Nicolaci. Arginaturi simili effettuati ppî turrenti Idria, Mela, Termini.
 1783. Eventu sismicu, canusciutu comu û "Tirrimotu dâ Calabria meridiunali dû 1783" arreca nutevuli danni.
 1835. 5 iènnaru. unioni amministrativa dicritata dû Re "Firdinannu II dî Dui Sicili".
 1836. 1º giugnu. 'Ntrasuta in vigori dû decretu unioni amministrativa.
 1846. Alluvioni torrenti Longanu.
 1848. 31 maiu. Partecipazzioni dû cuntingenti dâ Guardia Nazzionali cìtadina all'insurrezzioni di Calabria.
 1848. 3 sìttemmiru. Partecipazzioni dû cuntingenti dâ Guardia Nazzionali cìtadina all'insurrezzioni di Messina.
 1848. Moti Rivoluzzionari. Austriaci e libbirali custritti a lassari â cìtati, Rivoluzioni siciliana dû 1848. Opprissioni dî Burboni a Baccialona Pizzaottu dopu i falliti tintativi 'nsurrezzionali di Missina e dâ Calabria. Puru Catania cadi 'ntô ritaggiu di Franciscu I dî Dui Sicili. Dopu misi di strenua risistenza capitula puru Palermo 1849.
 1854. Duranti â "Guerra di Crimea" dilaga in Europa pruvinienti dall'India tramiti navi ingrisi, nâ viulenta epidimia di culera chi ben presto supera i confini dill'Alpi e scunvolgi tutto l'arcu dâ Pinisula, raggiungendu tassi autissimi di murtalità 'ntê pruvinci di Missina e Palermu.

Ebbìca unitaria:

 1860. 6 aprili. Vennardì Santu. Duranti â tradizziunali prucissioni dî varetti û curreri pustali 'nnuncia û scoppiu dâ rivoluzzioni a Palermo dô cunventu dâ Gancia dî Patri dill'Ordini dî frati minuri osservanti nota comu rivolta dâ Gancia.. Û 14 maju Giuseppe Garibaldi e i Milli sbarcarunu a Marsala.. Ù 31 maju a Catania, duranti i combattimenti, si distinsi Giuseppina Bolognani, ditta Peppa â cannunera, citadina baccialunisa rispincendu l'avvirsariu a cannunati..
 1860. 20 giugnettu. Â citati urmai strimata ma, rinviguruta dê successi d'imprisi garibaldini, addiveni nevralgicu centru 'nsurrezziunali dill'intera costa tirrenica. Û cunventu dâ chiesa dû Carminu, û cunventu dâ chiesa di San Franciscu d'Assisi ê cappuccini, â sidi dî Patri Basiliani, l'oratoriu di San Filippu Neri, â chiesa dû Crocifissu, û Tiatru Mandanici, tanti casi privati, sunu adibiti a fabbrichi, dipositi, maiazzeni, alloggi e quatteri 'ppî scopi militari.. Dopu î du' battagghi di Curriolo tutta â popolazzioni supporta â battagghia di Milazzu 'ppâ cunquista dâ cittadella furtificata e dû Casteḍḍu di Milazzu 'ppâ cacciata dî Burboni. 'Ppî affruntari l'emergenzi furunu organizzati 'spidali pruvvisori pressu l'oratoriu di San Filippu Neri, 'ntâ chiesa di San Bastianu, 'ntâ chiesa di Santa Maria Assunta, 'ntâ chiesa di San Giuvanni e 'ntô cumplessu dî Basiliani.. E ancora û 'spidali 'ntâ chiesa dâ 'Mmaculata e chiḍḍu pressu â chiesa dâ Madonna dî Grazie.. 'Ppû slanciu e l'impegnu manifistatu Giuseppe Garibaldi â 'nsignì dû titulu di Patriottica.
 1860 - 20 lugliu. À cìtati ommai è strimata ma, rinvigurita dî successi d'imprisi Garibbaldini, addiveni nevralgicu centru insurrezzionali dill'intira costa Tirrenica, dopu î dui "Battagghi di Curriolu" tutta â pupulazzioni suppotta â "Battagghia di Milazzu" (1860) ppâ cunquista dù Casteddu Futtizza di Milazzu ppâ cacciata dî Burboni.
 1866. Cunfisca dî beni dî numerosi ordini riligiusi in cìtati.
 1872. Alluvioni turrenti Longanu.
 1880. Frivaru. Alluvioni turrenti Patrì, Longanu, Idria e Mela. Inondazzioni di decine di ettari. Vittime a Gala, Portosalvo.. 
 1890. 27 sittèmmiru. È 'naugurata â tratta di linea firrata Barcillona - Milazzu supra â dirittrici Palermo - Messina. 
 1890. 22 dicèmmiru. È 'naugurata â Tranvia Messina-Barcellona Pozzo di Gotto.
 1894. Eventu sismicu, canusciutu comu "Tirrimotu dâ Calabbria miridiunali dû 1894" arreca danni in città e 'ntâ vicina Castroreale.
 1902. 28 sittèmmiru. Alluvioni turrenti Longanu.. 
 1908. 28 dicèmmiru. H. 5:20 Eventu sismicu disastrusu, canusciutu comu û "Tirrimotu di Messina dû 1908" apporta gravi danni.. Crolli e vittimi, costruzzioni di baracche in via Regina Margherita, via Sant'Onofrio, via Roma.
 1910. Dicèmmiru. Epidemia gravissima di spagnola, tanti vittimi..

 Storia cuntimpuranea 

 1943 - 15 aùstu, Bombardamentu ingrisiamiricanu causò 74 motti tra â populazzioni..
 2008 Alluvioni turrenti Longanu.
 2011 - 22 novemmiru, Alluvioni ed esondazzioni dû turrenti Longanu, gravissimi danni. Ô stissu tempu l'eventu meteorologicu  ntirissò û territoriu di Milazzu e dâ frazzioni di Calderà cû l'esondazzioni dû turrenti Mela e â cìtadina di Saponara cû frani di fangu chi causarunu vittimi.

 Munumenti e posti d'intiressi 

 Architetturi riliggiusi 


 Chiesi 

 Il Duomu di San Bastianu o Duomu di Barcialona-Pizzagottu o Basilica minuri di San Bastianu dû 1936...
 Chiesa dâ 'Mmaculata Cuncizzioni (1702), ritturia.
 Duomu di Santa Maria Assunta di Pizzaottu (1620 - 1646), riedificatu 'ntô 1938..
 Chiesa di Gesù e Maria (1623).
 Chiesa di San Franciscu d'Assisi sutta û titulu dâ 'Mmaculata Cuncizzioni o chiesa dî Cappuccini dû 1623. Cunventu dill'Ordini di frati minuri cappuccini..
 Salesiani:
 Oratoriu salesianu «San Michele Arcanciulu».
 Chiesa di San Giuvanni Bosco.

 Chiesa di San Giuvanni Battista (1635), fundata 'ntô storicu quarteri.. 
 Chiesa di Santa Maria dû Pileri, frazzioni Acquaficara...
 Chiesa di Santa Venera del Piano, frazzioni Santa Venera. Ricostruzzioni dû 1930..
 Chiesa di Santa Maria dâ Visitazzioni, frazzioni Centineo, ricostruzzioni (1955 - 1959)..
 Chiesa dei Santi Paolu Apostolu e Giobbe (1958), frazzioni Cannistrà.
 Chiesa di Santa Maria e San Roccu, frazzioni Nasari (1300 - 1310)..
 Chiesa di Sant'Antoniu Abbati (1637). Ristaurata 'ntô 1930c. e 1960c..
 Chiesa dî Santi Andria Apostolu e Martiri (2004).
 Cappeḍḍa 'Spidali «Cutroni Zodda».
 Chiesa di Santa Maria di Loreto, frazzioni Oreto, ricostruzzioni...
 Chiesa di Santa Maria dâ Trebisonda, frazzioni Portosalvo. Ricostruzzioni su primitivu tempiu dû 1664....
 Chiesa di San Roccu, frazzioni Calderà. Primitiva chiesa di Santa Rosalia e San Rocco di Calerà o Caldora fundata 'ntô 1747..
 Chiesa di Santa Maria Maggiuri, frazzioni Gala. Dirivata dô monasteru di Santa Maria di Gala...
 Chiesa di Santa Maria Maggiuri, costruzzioni dû XX seculu 'ntâ frazzioni Gala. Chiesa di San Franciscu di Paola (1948 - 1954).
 Santuariu di Sant'Antoniu di Padova e cunventu dill'Ordini dî frati minuri osservanti (1622).
 Santuariu dû Carmini e conventu dill'Ordini dî Carmelitani (1579 - 1583)..
 Chiesa ritturia dû Santissimu Crucifissu (1663).. Sidi di cunfraternita.
 Chiesa di Maria Santissima dû Tindari e monasteru dill'ordini basilianu (1776 - 1791).. 
 Chiesa dâ 'Mmaculata (1750).
 Chiesa di San Vitu (1472 - 1571)..
 Oratorio dill'Animi dû Purgatoriu, pressu San Vitu (1472 - 1663).
 Chiesa padrunali di Santa Rusalia (XVIII sèculu).
 Chiesa dî Santi Cocimu e Damianu (XVIII sèculu), ristaurata 'ntô 1980c., aggregatu di riligiusi Clarissi mai ufficializzatu canonicamenti.. 
 Chiesa dâ Madonna dî Grazzie, via Umberto I..
 Chiesa padrunali di Santa Maria dî Grazzie (XVIII sèculu), in contrada Acquacalda.
 Chiesa di Santa Maria dill'Itria (1985), ricostruzzioni di luogo di cultu risalenti al XVII sèculu. 
 Chiesa dâ Resurrezzioni.
 Chiesa di Santa Maria dû Buon Riposu.
 Chiesa di Santa Maria di Fatima (1995).

 Econumìa 
L'attivitati ecunòmichi principali sunnu l'agricultura, l'addivamentu (bovini e ovini) e l'artiggianatu. Li culturi privalenti sunnu li ciriali, la racina, li gissi, l'alivi, l'agrumi e li tabbacchi. Carattirìstica è la pruduzzioni artiggianali dû lignu e 'n particulari modu dî vutti.


 Miss Italia 2003 

Francesca Chillemi, bacciallunisa di diciottu anni, fu Miss Italia 2003.

 Manifestazzioni 

 Carnalivari di Barcialona Pizzaottu. Sfilati di carri e corsi mascarati.
 Riti dâ Sumana Santa sunnu nâ manifestazzioni riligiusa populari tipica dû periudu pasquali.

 Tradizzioni 

 20 di jinnaru, Festa di San Bastianu Martiri, festa dû santu patronu. Festa liturgica pressu â basilica eponima e prucissioni citadina.
 03 di frivaru, Festa di San Blasi. Fistiggiamenti.
 19 di marzu, Acquaficara, Festa di San Giuseppi, Binidizzioni dû Pani, Sagra dâ Spincia.
 13 di giugnu, Sant'Antoniu di Pàduva. Fistiggiamenti. 
 06 di dicèmmiru, Festa dî San Nicola, festa dû santu patronu. Festa liturgica pressu â chiesa dû Santissimu Crucifissu.

 Geografia antropica 

 Frazioni 

Dû comuni di Barcillona Pizzaotto. fannu parti î frazzioni di Acquacalda, Acquaficara., Bruschetto, Calderà, Camicia, Cannistrà..., Case Bucca, Case Longo, Case Miano, Case Migliardo, Centineo..., Contrada Petraro, Croce Maloto, Femmina Morta, Gala., Gurafi, Gurafi Alto, Larderia, Madonna dell'Acqua Calda, Maloto, Migliardo, Moasi, Mortellito, Nasari..., Oreto, Portosalvo.., Pozzo di Gotto.., Pozzo Perla, San Paolo..., San Paolo - Cannistrà, Sant'Andrea, Sant'Antonino, Sant'Antonino Convento, Sant'Antonio..., Santa Nicola, Santa Venera,... Santa Venera Grotta. 

 Noti 

 Bibliografia 

 Girolamo Caracausi, "Dizionario onomastico della Sicilia. Repertorio storico-etimologico di nomi di famiglia e di luogo", Centro di studi filologici e linguistici siciliani/L'Epos, 1993 / 1994, Palermo, vol. I (A-L), Lessici siciliani (7), isbn = PAL0108219.  
 Fonte: Decreto Assessoriale 8 febbraio 2007 - Assessorato del Territorio e dell'Ambiente - Regione Siciliana - G.U.R.S. Parte I n. 20/2007
 Gioacchino di Marzo, "I Gagini e la scultura in Sicilia nei secoli XV e XVI. Memorie storiche e documenti", 2 voll., Palermo, 1880-1883.

 "Raccolta di memorie della città Barcellona Pozzo di Gotto provincia di Messina" , Tipografia del Regno d'Italia, Torino, 1864.



 Filippo Rossitto, "La città di Barcellona Pozzo di Gotto", ristampa, Editrice La Palma, volume unico, 1986, Palermo.
 Nello Cassata, "Storia di Barcellona Pozzo di Gotto - Periodo risorgimentale: 1820 - 1860", Volume primo, Editrice La Palma, Palermo, 1981.
 Nello Cassata, "Storia di Barcellona Pozzo di Gotto - Periodo post - unitario: 1860 - 1923", Volume secondo, Editrice La Palma, Palermo, 1981.

 Lijami di fora 


Barcellonapg
Barcillona Online
Barcillona ntû situ di Sicilia.inDettaglio
Barcillona n Sicilyweb

Catigurìa:Cumuni dâ pruvincia di Missina